

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Odjel komunalnog redarstva**

 **Zagreb, Sigetje 2**

KLASA: UP/I-363-04/21-16/176

URBROJ: 251-13-81-3/017-21-5

Zagreb, 17.12.20221.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 2119, k.o. Trnje, u Zagrebu, Pile II. 7, suvlasništvo Sesar Buntić Biljane, Padalovina 4, Čitluk, Bosna i Hercegovina, Buntić Ivana, Bosna i Hercegovina, Čitluk, Padalovina 4, Buntić Marije, Padalovina 4, Čitluk, Bosna i Hercegovina, Buntić Bernarde, Bosna i Hercegovina, Čitluk, Padalovina 4 i Buntić Ivane, Bosna i Hercegovina, Čitluk, Padalovina 4, temeljem članka 34. stavka 2. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Suvlasnicima Sesar Buntić Biljani, Padalovina 4, Čitluk, Bosna i Hercegovina, Buntić Ivanu, Bosna i Hercegovina, Čitluk, Padalovina 4, Buntić Mariji, Padalovina 4, Čitluk, Bosna i Hercegovina i Buntić Bernardi, Bosna i Hercegovina, Čitluk, Padalovina 4, određuje se odvjetničko društvo Potočnjak & Šušnjar, Zagreb, Miramarska 24/6, za privremenog zastupnika.

2. Privremeni zastupnik zastupat će suvlasnike u postupku uklanjanja ruševine zgrade na k.č.br. 2119, k.o. Trnje, u Zagrebu, Pile II. 7, dok ne bude utvrđena osoba ovlaštena za njihovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 30.10.2021. godine, u 11,05 sati, utvrdio je da se na k.č.br. 2119, k.o. Trnje, u Zagrebu, Pile II. 7, nalazi ruševina zgrade, prizemnica površine cca 12 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 4192, k.o. Trnje, utvrđeno je da su suvlasnici zemljišta na kome se zgrada nalazi Sesar Buntić Biljana, Padalovina 4, Čitluk, Bosna i Hercegovina, Buntić Ivan, Bosna i Hercegovina, Čitluk, Padalovina 4, Buntić Marija, Padalovina 4, Čitluk, Bosna i Hercegovina, Buntić Bernarda, Bosna i Hercegovina, Čitluk, Padalovina 4 i Buntić Ivana, Bosna i Hercegovina, Čitluk, Padalovina 4.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Temeljem navedenog suvlasnici su dopisom KLASA: UP/I-363-04/21-16/176, URBROJ: 251-13-81-3/017-21-2 od 4.11.2021. godine, pozvani da u roku od petnaest dana po primitku tog dopisa odrede osobu ovlaštenu za zastupanje koja će ih zastupati u predmetu uklanjanje ruševine zgrade na k.č.br. 2119, k.o. Trnje, u Zagrebu, Pile II. 7.

Dana 16.12.2021. godine, sastavljen je zapisnik sa odvjetnikom Domagojem Poljakom, odvjetničko društvo Potočnjak & Šušnjar, Zagreb, Miramarska 24/6, punomoćnikom Ivane Buntić, Bosna i Hercegovina, Čitluk, Padalovina 4, koji je na zapisnik izjavio da nema saznanja koja je bila namjena zgrade, niti nema saznanja koliko se ne koristi, da će se nakon dogovora sa suvlasnicima očitovati o ruševnosti zgrade u roku od sedam dana.

Također je izjavio da se slaže da se odvjetničko društvo Potočnjak & Šušnjar, Zagreb, Miramarska 24/6, odredi za privremenog zastupnika suvlasnicima zemljišta na kome se nalazi predmetna ruševine zgrade.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Budući suvlasnici Sesar Buntić Biljana, Padalovina 4, Čitluk, Bosna i Hercegovina, Buntić Ivan, Bosna i Hercegovina, Čitluk, Padalovina 4, Buntić Marija, Padalovina 4, Čitluk, Bosna i Hercegovina i Buntić Bernarda, Bosna i Hercegovina, Čitluk, Padalovina 4, nisu postupili po dopisu od 4.11.2021. godine, koji im je propisano uručen, a radi se o ruševini zgrade koja predstavlja opasnost za život i zdravlje ljudi, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetničko društvo Potočnjak & Šušnjar, Zagreb, Miramarska 24/6,

2. na oglasnu ploču,

3. u spis.